അസന്തുലിതമായ ജൈവ ദ്രവീകരണത്തെ കുറിച്ചുള്ള പഠനം രസതന്ത്രത്തിനുള്ള നൊബേല് സമ്മാനം രണ്ടുപേര്ക്ക് പുരസ്കാരം പങ്കിട്ടത് ജര്മന് ഗവേഷകനായ ബഞ്ചമിന് ലിസ്റ്റ്,അമേരിക്കന് ഗവേഷകന് ഡേവിഡ് മാക്മില്ലന് എന്നിവര് സ്റ്റോക്ക് ഹോം: രസതന്ത്ര മേഖലയെ കൂടുതല് ഹരിതാഭമാക്കാന് സഹായിക്കുന്ന പുതിയയിനം രാസത്വരകങ്ങള് കണ്ടെത്തിയ രണ്ടു ഗവേഷകര് 2021 ലെ രസതന്ത്ര നൊബേലിന് അര്ഹരായി. ജര്മന് ഗവേഷകനായ ബഞ്ചമിന് ലിസ്റ്റ്, ബ്രിട്ടീഷ് വംശനായ അമേരിക്കന് ഗവേഷകന് ഡേവിഡ് മാക്മില്ലന് എന്നിവര് സമ്മാനത്തുകയായ 11.4 ലക്ഷം ഡോളര് 8.2 കോടി രൂപ പങ്കിടും. 1968 ല് ജര്മനിയിലെ ഫ്രാങ്ക്ഫര്ട്ടില് ജനിച്ച ലിസ്റ്റ്, ഗോഥെ യൂണിവേഴ്സിറ്റി ഫ്രാങ്ക്ഫര്ട്ടില് നിന്നാണ് പി.എച്ച്.ഡി.എടുത്തത്. നിലവില് മാക്സ് പ്ലാങ്ക് ഇന്സ്റ്റിട്ട്യൂട്ട് ഫുര് കോഹ്ലന് ഫോര്ഷങിന്റെ ഡയറക്ടറാണ് അദ്ദേഹം.1968 ല് യു.കെ.യിലെ ബെല്ഷില്ലില് ജനിച്ച മാക്മില്ലന്, യു.എസില് ഇര്വിനിലെ കാലിഫോര്ണിയ സര്വകലാശാലയില് നിന്ന് പി.എച്ച്.ഡി.എടുത്തു. നിലവില് പ്രിന്സ്റ്റണ് സര്വകലാശാലയില് പ്രൊഫസറാണ്. രണ്ടായിരം വരെ രണ്ട് തരം ത്വരകങ്ങള് മാത്രമേ ഉള്ളൂ എന്നാണ് കരുതിയിരുന്നത്. ലോഹ ത്വരകങ്ങളും എന്സൈമുകളും. ഈ രണ്ട് ശാസ്ത്രജ്ഞരും ചേര്ന്നാണ് മൂന്നാമതൊരു തരം കറ്റാലിസിസ് സാധ്യമാണെന്ന് കണ്ടെത്തിയത്. ചെറിയ ജൈവ കണികകളെ ഉപയോഗിച്ച് രാസപ്രവര്ത്തനങ്ങള് നടത്താമെന്ന് ഇവര് കണ്ടെത്തി. കഴിഞ്ഞ ദിവസം പ്രഖ്യാപിച്ച ഭൗതികശാസ്ത്രത്തിനുള്ള നൊബേല് സമ്മാനം മൂന്ന് പേരാണ് പങ്കിട്ടത്. സ്യൂകുറോ മനാബെ, ക്ലോസ് ഹാസല്മാന്, ജോര്ജിയോ പാരിസി എന്നിവരാണ് പുരസ്കാരം നേടിയത്.ആഗോള താപനത്തെ കുറിച്ചുള്ള ഇവരുടെ പഠനമാണ് ശ്രദ്ധ ആകര്ഷിച്ചത്.ഡേവിഡ് ജൂലിയസും ആര്ഡേ പടാപുടെയ്നുമാണ് വൈദ്യശാസ്ത്രത്തിനുള്ള നൊബേല് സമ്മാനം പങ്കിട്ടത്. ഇരുവരും അമേരിക്കന് ശാസ്ത്രജ്ഞരാണ് ശരീരോഷ്മാവിനെയും സ്പര്ശനത്തെയും കുറിച്ചുള്ള കണ്ടെത്തലുകള്ക്കാണ് പുരസ്കാരം. ശരീരോഷ്മാവും സ്പര്ശനവും തിരിച്ചറിയാന് സഹായിക്കുന്ന കോശങ്ങളുടെ കണ്ടെത്തലിനാണ് ഇരുവരും പുരസ്കാരത്തിന് അര്ഹരായത്. Stories you may Like